Ο **Κρις Μπαμπ** (*Chris Babb*, γενν. 14 Φεβρουαρίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Προμηθέα Πατρών.

Πρώιμη ζωή
----------

Ο Μπαμπ γεννήθηκε και μεγάλωσε στο Κάνσας. Μετά την έβδομη τάξη, η οικογένειά του μετακόμισε στο Άρλινγκτον του Τέξας, όπου ο πατέρας του τελικά ασχολήθηκε με επιχείρηση εστίασης μπάρμπεκιου, ανοίγοντας το Babb Brothers BBQ & Blues στο κοντινό Ντάλας. Εκεί παρακολούθησε το The Oakridge School, όπου είχε κατά μέσο όρο 31,2 πόντους, βοηθώντας το σχολείο του να κάνει ρεκόρ 26-3 και να κερδίσει το πρωτάθλημα περιοχής ως τελειόφοιτος. Επίσης, είχε κατά μέσο όρο 8,1 ριμπάουντ, 7,2 ασίστ και σημείωσε συνολικά 1.125 πόντους, που αποτέλεσε ρεκόρ σχολείου.

Κολεγιακή σταδιοδρομία
----------------------

Στην πρωτοετή σεζόν του στο Πεν Στέιτ, ο Μπαμπ έπαιξε με φειδώ για την ομάδα. Σε 32 αγώνες, είχε κατά μέσο όρο 2,8 πόντους και 1,1 ριμπάουντ σε 10 λεπτά ανά αγώνα.

 Ο Κρις Μπαμπ σουτάρει τρίποντο εναντίον των Κάνσας Τζέιχοκς. 
Στην δεύτερη χρονιά του, ήταν τρίτος στην ομάδα σε ασίστ (69) και κλεψίματα (22) και δεύτερος στα εύστοχα τρίποντα στην ομάδα, με 69/185 (37,3 %). Σε 31 αγώνες (23 ως βασικός), είχε κατά μέσο όρο 9,3 πόντους, 3,2 ριμπάουντ και 2,2 ασίστ σε 29,7 λεπτά ανά αγώνα.

Το 2011, μετακινήθηκε στο Πολιτειακό Πανεπιστήμιο της Άϊοβα. Αφού δεν αγωνίστηκε τη σεζόν 2011-12 λόγω των κανονισμών μεταγραφών του NCAA, έκανε μία καλή junior σεζόν για τους Σάικλονς, καθώς κατέλαβε τη 10η θέση στο Big 12 στα τρίποντα ανά αγώνα με 1.9. Σε 34 αγώνες (όλους βασικός), είχε κατά μέσο όρο 7,8 πόντους, 4,1 ριμπάουντ, 1,6 ασίστ και 1,0 κλέψιμο σε 33,1 λεπτά ανά αγώνα.

Το Νοέμβριο του 2012, ο Μπαμπ τιμωρήθηκε για τους δύο πρώτους αγώνες της σεζόν 2012-13 για παραβίαση των κανονισμών της ομάδας. Ονομάστηκε στην Κορυφαία Αμυντική Ομάδα Big 12 του 2013. Σε 33 αγώνες (όλους βασικός), είχε κατά μέσο όρο 9,1 πόντους, 3,4 ριμπάουντ, 2,2 ασίστ και 1,1 κλεψίματα σε 32,7 λεπτά ανά αγώνα.

### Στατιστικά κολεγίου

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2008–09 | Πεν Στέιτ | 32 | 0 | 10.1 | .337 | .349 | .619 | 1.1 | .5 | .3 | .1 | 2.8 |
| 2009–10 | Πεν Στέιτ | 31 | 23 | 29.7 | .372 | .373 | **.816** | 3.2 | **2.2** | .7 | **.3** | **9.3** |
| 2011–12 | Άϊοβα Στέιτ | **34** | **34** | **33.1** | .362 | .328 | .667 | **4.1** | 1.6 | 1.0 | .1 | 7.8 |
| 2012–13 | Άϊοβα Στέιτ | 33 | 33 | 32.7 | **.409** | **.382** | .745 | 3.4 | **2.2** | **1.1** | .2 | 9.1 |
| Σταδιοδρομία |  | 130 | 90 | 26.5 | .377 | .359 | .733 | 3.0 | 1.7 | .8 | .2 | 7.2 |

Επαγγελματική σταδιοδρομία
--------------------------

### Σεζόν 2013-14

Αφού δεν επιλέχθηκε στο NBA Ντραφτ του 2013, ο Μπαμπ εντάχθηκε στους Φοίνιξ Σανς για το NBA Σάμερ Λιγκ 2013. Στις 30 Σεπτεμβρίου 2013, υπέγραψε με τους Μπόστον Σέλτικς. Ωστόσο, στις 26 Οκτωβρίου 2013 αποδεσμεύτηκε από τους Σέλτικς. Στις 31 Οκτωβρίου 2013, αποκτήθηκε από τους Μέιν Ρεντ Κλος της D-League, την τροφοδοτική ομάδα των Σέλτικς.

Στις 28 Φεβρουαρίου 2014, ο Μπαμπ υπέγραψε 10ήμερο συμβόλαιο με τους Σέλτικς. Στις 11 Μαρτίου 2014, υπέγραψε ένα δεύτερο 10ήμερο συμβόλαιο με την ομάδα. Στις 21 Μαρτίου 2014, υπέγραψε πολυετές, μη εγγυημένο συμβόλαιο με την ομάδα.

### Σεζόν 2014-15

Τον Ιούλιο του 2014, ο Μπαμπ συμμετείχε με τους Σέλτικς στο Σάμερ Λιγκ 2014. Στις 25 Σεπτεμβρίου 2014, αποδεσμεύτηκε από τους Σέλτικς. Στις 31 Οκτωβρίου 2014, εντάχθηκε ξανά στους Μέιν Ρεντ Κλος. Στις 4 Φεβρουαρίου 2015, ονομάστηκε στην ομάδα All-Star Futures για το NBA D-League All-Star Game του 2015. Στις 5 Μαρτίου 2015, σημείωσε 33 πόντους (ρεκόρ σταδιοδρομίας) στη νίκη των Ρεντ Κλος με 121-110 επί των Όστιν Σπερς.

Στις 6 Απριλίου 2015, ο Μπαμπ υπέγραψε πολυετές συμβόλαιο με τους Σέλτικς, αλλά άμεσα ανατέθηκε πίσω στους Ρεντ Κλος. Έξι ημέρες αργότερα, ανακλήθηκε από τους Σέλτικς, μετά τον αποκλεισμό των Ρεντ Κλος από τα πλέι-οφ της D-League. Δεν έπαιξε σε αγώνα για τους Σέλτικς στη δεύτερη θητεία του με την ομάδα. 

### Σεζόν 2015-16

Στις 27 Ιουλίου 2015, ο Μπαμπ ανταλλάχθηκε μαζί με τον Τζέραλντ Γουάλας στους Γκόλντεν Στέιτ Ουόριορς, με αντάλλαγμα τον Ντέιβιντ Λι. Στις 23 Οκτωβρίου 2015, αποδεσμεύτηκε από τους Ουόριορς, ύστερα από τη συμμετοχή του σε πέντε αγώνες προετοιμασίας.

Στις 19 Νοεμβρίου 2015, ο υπέγραψε με την Ράτιοφαρμ Ουλμ στο Πρωτάθλημα Γερμανίας. Σε 32 αγώνες πρωταθλήματος για την Ουλμ τη σεζόν 2015-16, είχε κατά μέσο όρο 10,3 πόντους, 4,0 ριμπάουντ και 3,2 ασίστ ανά αγώνα. Επίσης, είχε 10,1 βαθμούς, 2,5 ριμπάουντ, 1,7 ασίστ και 1,4 κλεψίματα σε 10 αγώνες στο EuroCup. 

### Σεζόν 2016-17

Στις 14 Ιουνίου 2016, ο Μπαμπ ανανέωσε το συμβόλαιο του με την Ράτιοφαρμ Ουλμ για τη σεζόν 2016-17. Ολοκλήρωσε την κανονική περίοδο, θέτοντας ένα νέο ρεκόρ για το πρωτάθλημα Γερμανίας: 100 επιτυχημένα τρίποντα (από 233 επιχειρούμενα τρίποντα, που αποτελεί 42,9% για ολόκληρη την κανονική περίοδο).

### Σεζόν 2017-18

Στις 5 Ιουλίου 2017, ο Μπαμπ υπέγραψε διετές συμβόλαιο με τη Λοκομοτίβ Κουμπάν. Αποχώρησε από την ομάδα τον Ιούλιο του 2018. 

### Σεζόν 2018-19

Στις 15 Ιουλίου 2018, ο Μπαμπ υπέγραψε με την Μπαχτσεσεχίρ στο Πρωτάθλημα Τουρκίας.

### Σεζόν 2019-20

Στις 16 Ιουλίου 2019, ο Μπαμπ μετακόμισε στην Ελλάδα για τον Προμηθέα Πατρών της Α1 Εθνικής.

Στατιστικά σταδιοδρομίας NBA
----------------------------

### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2013 | Σέλτικς | 14 | 0 | 9.4 | .267 | .222 | .000 | 1.2 | .2 | .4 | .0 | 1.6 |
| Career | 14 | 0 | 9.4 | .267 | .222 | .000 | 1.2 | .2 | .4 | .0 | 1.6 |

Προσωπική ζωή
-------------

Ο Μπαμπ είναι γιος του Μάικ και της Νίκι Μπαμπ και έχει έναν μικρότερο αδελφό που ονομάζεται Νικ, ο οποίος παίζει καλαθοσφαίριση για το Πολιτειακό Πανεπιστήμιο της Άϊοβα. Ο ξάδερφος του, Τζον Μπαμπ, έπαιξε κολεγιακό ράγκμπι στο Πανεπιστήμιο Μπέικερ.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  «Red Claws count on Babb to keep order on the court». *Portland Press Herald*. 27 Φεβρουαρίου 2014. Ανακτήθηκε στις 27 Ιουλίου 2015.
3. 1 2 3 4 5 6  «#2 Chris Babb». *Cyclones.com*. Ανακτήθηκε στις 27 Ιουλίου 2015.
4. 1 2 3 4  «Chris Babb Stats». *Sports-Reference.com*. Αρχειοθετήθηκε από το πρωτότυπο στις 28 Ιουνίου 2022. Ανακτήθηκε στις 27 Ιουλίου 2015.
5. ↑  Goodman, Jeff (1 Νοεμβρίου 2012). «Iowa State's Chris Babb suspended for two regular-season games». *CBSSports.com*. Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 25 Φεβρουαρίου 2014.
6. ↑  «Celtics Finalize Training Camp Roster». *NBA.com*. 30 Σεπτεμβρίου 2013. Ανακτήθηκε στις 27 Ιουλίου 2015.
7. ↑  «Celtics Waive Four». *NBA.com*. 26 Οκτωβρίου 2013. Ανακτήθηκε στις 27 Ιουλίου 2015.
8. ↑  «Maine Red Claws Announce First 11 Players Invited to Training Camp». *NBA.com*. 31 Οκτωβρίου 2013. Αρχειοθετήθηκε από το πρωτότυπο στις 25 Μαρτίου 2015. Ανακτήθηκε στις 27 Ιουλίου 2015.
9. ↑  «Celtics Sign Babb to 10-Day Contract». *NBA.com*. 28 Φεβρουαρίου 2014. Ανακτήθηκε στις 27 Ιουλίου 2015.
10. ↑  «Celtics Sign Babb to Second 10-day Contract». *NBA.com*. 11 Μαρτίου 2014. Ανακτήθηκε στις 27 Ιουλίου 2015.
11. ↑  «Celtics Sign Babb to Multi-Year Contract». *NBA.com*. 21 Μαρτίου 2014. Ανακτήθηκε στις 27 Ιουλίου 2015.
12. ↑  «Well-Balanced Babb». *NBA.com*. 21 Μαρτίου 2014. Αρχειοθετήθηκε από το πρωτότυπο στις 22 Δεκεμβρίου 2015. Ανακτήθηκε στις 27 Ιουλίου 2015.
13. ↑  «Celtics Announce 2014 Orlando Summer League Roster». *NBA.com*. 1 Ιουλίου 2014. Ανακτήθηκε στις 27 Ιουλίου 2015.
14. ↑  «Boston Celtics Announce Roster Moves». *NBA.com*. 25 Σεπτεμβρίου 2014. Ανακτήθηκε στις 27 Ιουλίου 2015.
15. ↑  «Babb is Back». *NBA.com*. 31 Οκτωβρίου 2014. Αρχειοθετήθηκε από το πρωτότυπο στις 12 Μαΐου 2015. Ανακτήθηκε στις 27 Ιουλίου 2015.
16. ↑  «Thirteen NBA Veterans Headline Rosters for NBA Development League All-Star Game Presented by Kumho Tire». *NBA.com*. 15 Φεβρουαρίου 2015. Αρχειοθετήθηκε από το πρωτότυπο στις 5 Φεβρουαρίου 2015. Ανακτήθηκε στις 27 Ιουλίου 2015.
17. ↑  «Frazier, Babb Lead Maine to Win Over Austin». *NBA.com*. 5 Μαρτίου 2015. Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 27 Ιουλίου 2015.
18. ↑  «Boston Celtics Sign Babb». *NBA.com*. 6 Απριλίου 2015. Ανακτήθηκε στις 27 Ιουλίου 2015.
19. ↑  «Warriors Trade David Lee to Boston in Exchange for Gerald Wallace & Chris Babb». *NBA.com*. 27 Ιουλίου 2015. Ανακτήθηκε στις 27 Ιουλίου 2015.
20. ↑  «Warriors Waive Chris Babb, Jarell Eddie, Xavier Henry & Chris Udofia». *NBA.com*. 23 Οκτωβρίου 2015. Ανακτήθηκε στις 23 Οκτωβρίου 2015.
21. ↑  «Ratiopharm Ulm announces Chris Babb». *Sportando.com*. 19 Νοεμβρίου 2015. Ανακτήθηκε στις 19 Νοεμβρίου 2015.
22. ↑  «Chris Babb re-signs with Ratiopharm Ulm with NBA escape». *Sportando.com*. 14 Ιουνίου 2015. Ανακτήθηκε στις 26 Σεπτεμβρίου 2016.
23. ↑  «easyCredit - 35620 Chris BABB». *www.easycredit-bbl.de* (στα Γερμανικά). Αρχειοθετήθηκε από το πρωτότυπο στις 2 Μαΐου 2017. Ανακτήθηκε στις 16 Μαΐου 2017.
24. ↑  «Lokomotiv lands sharp shooter Babb». *Eurocupbasketball.com*. July 5, 2017.. Ανακτήθηκε στις July 5, 2017.
25. ↑  «Chris Babb signs with Bahcesehir». *Sportando*. Ανακτήθηκε στις 22 Αυγούστου 2018. [*νεκρός σύνδεσμος*]
26. ↑  «Προμηθέας: Ανακοίνωσε τον Κρις Μπαμπ». *www.sport24.gr*. 16 Ιουλίου 2019.
27. ↑  «Cyclones Announce Addition of Nick Babb». *Cyclones.com*. 27 Απριλίου 2015. Ανακτήθηκε στις 27 Απριλίου 2015.
28. ↑  «Chris Babb Bio». *GoPSUSports.com*. Αρχειοθετήθηκε από το πρωτότυπο στις 24 Οκτωβρίου 2017. Ανακτήθηκε στις 25 Σεπτεμβρίου 2015.

Εξωτερικοί σύνδεσμοι
--------------------

* Bio στους Άϊοβα Στέιτ Σάικλονς
* Bio στους Πεν Στέιτ Νίτανι Λάιονς
* Προφίλ D-League
* Προφίλ BBL Αρχειοθετήθηκε 2020-01-14 στο Wayback Machine.